### Resumé

I november 2022 besluttede Børne- og Familieudvalget at revidere den nuværende børne- og ungepolitik. Arbejdet med den nye politik har været inddelt i tre faser: En undersøgende fase, en kvalificerende fase og en afsluttende fase. Vi er nu nået til den afsluttende fase, hvor politikken kvalificeres af Børne- og Familieudvalget inden den sendes i høring mhp. endelig godkendelse i Byrådet.

### Sagsfremstilling

I november 2022 besluttede Børne- og Familieudvalget at revidere den nuværende børne- og ungepolitik. Her blev det besluttet, at politikken skulle laves i et tæt samarbejde med børn, unge, forældre, politikere, ledere, medarbejdere og øvrige samarbejdspartnere. Derudover skulle den være forankret i kommunens vision, uden udløbsdato og være en politik for alle børn og unge.

Arbejdet med børne- og ungepolitikken har været inddelt i en undersøgende fase, en kvalificerende fase og en afsluttende fase.

#### Den undersøgende fase

I den undersøgende fase startede arbejdet med at indsamle inspiration fra andre kommuner og opstart af de første inddragende processer – herunder et digitalt spor, hvor borgere løbende har kunne komme med input til politikken. Det var også i denne fase, at børn, unge, forældre, medarbejdere mv. blev interviewet, og på [adresse] blev alle der havde lyst, inviteret til at dele deres perspektiver på det gode børne- og ungeliv i Vejle. Derudover blev der i september 2023 afholdt en temadag for alle Børne- og Ungeforvaltningens øverste ledere, repræsentanter fra FagMED, medarbejdere fra andre forvaltninger samt Børne- og Familieudvalget, hvor formålet var at få deres faglige blik på politikkens form og indhold.

#### Den kvalificerende fase

I den kvalificerende fase blev al datamaterialet sammenskrevet. Udkastet blev herefter drøftet først i en større kreds af medarbejdere og ledere i Børn & Unge herunder chefgruppen, Kontaktudvalget, Institutionsrådet, ledergruppen i Familie & Forebyggelse og Direktionen. Med afsæt i de tilbagemeldinger der blev givet, er politikken tilpasset med få justeringer forud for behandlingen i Børne- og Familieudvalget. Politikken blev taget godt imod alle steder. Overordnet blev der peget på, at politikken er tydelig i sit budskab, handlingsanvisende og sætter retning for arbejdet med børn og unge.

#### Den afsluttende fase

I den afsluttende fase, hvor vi er nu, behandles politikken i Børne- og Familieudvalget og sendes derefter i høring relevante fagudvalg, MED-udvalg, bestyrelser, div. råd og organer. Efter høringsperioden bearbejdes svarene og fremlægges herefter i udvalget mhp. at sende politikken til endelig politisk behandling i Byrådet.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Historik

### Børne- og ungedirektøren indstiller, den 4. april 2024, punkt 33:

at Børne- og ungepolitikken behandles i udvalget og sendes i høring i relevante fagudvalg, MED-udvalg, bestyrelser, div. råd og organer forud for endelig politisk behandling.

### Beslutning fra Børne- og Familieudvalget, den 4. april 2024, punkt 33:

Børne- og Familieudvalget besluttede, at forvaltningen udarbejder et justeret forslag til behandling i udvalget til næste møde.  Nikolai Poulsen udsættes.

Adam Olesen og Alberte Lauridsen var fraværende.

### Børne- og ungedirektøren indstiller, den 25. april 2024, punkt 52:

at Børne- og ungepolitikken behandles i udvalget og sendes i høring i relevante fagudvalg, MED-udvalg, bestyrelser, div. råd og organer forud for endelig politisk behandling.

### Beslutning fra Børne- og Familieudvalget, den 25. april 2024, punkt 52:

Godkendt.

### Indstilling Teknik- og Miljødirektøren indstiller

**at** Børne- og ungepolitikken sendes til høring i udvalget med henblik på at afgive et høringssvar til Børne- og Familieudvalget.

### Beslutning

Teknisk Udvalg anbefaler at Børne- & Familieudvalget overvejer også at indtænke fysiske forhold i politikken.

Dette kunne fx være forhold omkring indeklima, rum til sociale fællesskaber og hjertezoner, der hver især må antages at være vigtige forudsætninger for god trivsel og indlæring.